CELEX: 32009R0490
Language: lv
Date: 2009-06-10 00:00:00
Title: Komisijas Regula (EK) Nr. 490/2009 ( 2009. gada 10. jūnijs ), ar kuru 107. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban

11.6.2009   
            
            
               LV
            
            
               Eiropas Savienības Oficiālais Vēstnesis
            
            
               L 148/12
            
         
      KOMISIJAS REGULA (EK) Nr. 490/2009
   (2009. gada 10. jūnijs),
   ar kuru 107. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban, un ar kuru atceļ Padomes Regulu (EK) Nr. 467/2001, ar ko aizliedz eksportēt noteiktas preces un pakalpojumus uz Afganistānu, pastiprina lidojumu aizliegumu un attiecina uz Afganistānas Taliban līdzekļu un citu finanšu resursu iesaldēšanu (1), un īpaši tās 7. panta 1. punkta pirmo ievilkumu,
   tā kā:
   
               (1)
            
            
               Regulas (EK) Nr. 881/2002 I pielikumā uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.
            
         
               (2)
            
            
               Apvienoto Nāciju Organizācijas Drošības padomes Sankciju komiteja 2009. gada 27. maijā nolēma grozīt to personu, grupu un organizāciju sarakstu, kam piemēro līdzekļu un saimniecisko resursu iesaldēšanu, un iekļaut šajā sarakstā vienu personu, ņemot vērā informāciju par viņas saistību ar Al-Qaida. Sankciju komiteja iesniedza šīs iekļaušanas pamatojumu.
            
         
               (3)
            
            
               Attiecīgi ir jāgroza I pielikums.
            
         
               (4)
            
            
               Lai nodrošinātu šajā regulā paredzēto pasākumu efektivitāti, šai regulai jāstājas spēkā nekavējoties.
            
         
               (5)
            
            
               Tā kā ANO sarakstā nav norādīta attiecīgās fiziskās personas pašreizējā adrese, Oficiālajā Vēstnesī ir jāpublicē paziņojums, lai attiecīgā persona varētu sazināties ar Komisiju, un tā savukārt attiecīgajai personai darīs zināmus iemeslus, kas ir šīs regulas pamatā, dos tai iespēju izteikt savas piezīmes par šiem iemesliem un pārskatīs šo regulu, ņemot vērā šīs piezīmes un iespējamo papildinformāciju,
            
         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza, kā noteikts šīs regulas pielikumā.
   2. pants
   Šī regula stājas spēkā dienā, kad tā publicēta Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 10. jūnijā
      
         
            Komisijas vārdā —
         
            ārējo attiecību ģenerāldirektors
         
         Eneko LANDÁBURU
         
      
   
   
      (1)  OV L 139, 29.5.2002., 9. lpp.
   
      PIELIKUMS
      Regulas (EK) Nr. 881/2002 I pielikumu groza šādi.
      Sadaļā “Fiziskās personas” pievieno šādu ierakstu:
      
         “Bekkay Harrach
             (alias a) Abu Talha al Maghrabi, b) al Hafidh Abu Talha der Deutsche (“al Hafidh Abu Talha the German”)). Dzimšanas datums: 4.9.1977. Dzimšanas vieta: Berkane, Maroka. Valstspiederība: Vācijas. Pases Nr.: 5208116575 (Vācijas pase, izdota Bonnā, Vācijā, derīga līdz 7.9.2013.). Valsts identifikācijas nr.: a) 5209243072 (Vācijas Bundespersonalausweis (valsts identifikācijas karte), izsniegta Bonnā, Vācijā, derīga līdz 7.9.2013., b) J17001W6Z12 (Vācijas autovadītāja apliecība, izsniegta Bonnā, Vācijā). 2.a panta 4. punkta b) apakšpunktā minētais paziņošanas datums: 27.5.2009. Cita informācija: domājams, ka 2009. gada aprīlī atradās Afganistānas/Pakistānas pierobežā.”